वाराणसी हादसा: पोस्टमार्टम के बदले पैसे मांग रहा था हॉस्पिटल स्टाफ, विडियो वायरल
Home पूर्वांचल वाराणसी हादसा: पोस्टमार्टम के बदले पैसे मांग रहा था हॉस्पिटल स्टाफ, विडियो...
कैंट रेलवे स्टेशन के पास निर्माणाधीन फ्लाईओवर का एक हिस्सा मंगलवार शाम करीब 5: 20 बजे गिर पड़ा। उप्र के राहत आयुक्त संजय कुमार ने वाराणसी में निर्माणाधीन पुल ढहने से अभी तक 15 लोगों की मौत की पुष्टि की है। इस हादसे में लोगों की मौत के बाद पूरे देश में शोक की लहर है। इस बीच हादसे के कुछ घंटे बाद अस्पताल में भ्रष्टाचार में डूबे सिस्टम का वीभत्स चेहरा देखने को मिला, जहां एक सफाई कर्मचारी हादसे में मारे गए लोगों का शव देने के बदले परिजनों से 200 रुपए मांगता दिखा। मामले में वीडियो वायरल हुआ तो डीएम ने कार्रवाई कर आरोपी को सस्पेंड कर दिया।
बीएचयू के सर सुंदर लाल अस्पताल की मॉर्चरी में तैनात सफाई कर्मचारी ने मृतकों के परिजनों को शव देने के एवज में 200 रुपए की मांग की। जिसके बाद आक्रोशित परिजन भड़क गए। वहां मौजूद कुछ लोगों ने मोबाइल से इसका वीडियो भी बना लिया। देखते ही देखते वीडियो सोशल मीडिया पर वायरल हो गया। उधर, वीडियो के वायरल होते ही जिला प्रशासन में हड़कंप मच गया। मामले में डीएम योगेश्वर राम मिश्रा ने सफाई कर्मचारी बनारसी को तत्काल प्रभाव से निलंबित कर दिया है।
त मंगलवार शाम वाराणसी कैंट स्टेशन के सामने निर्माणाधीन पुल के दो बीम के गिरने से 18 लोगों की मौत हो गई थी. मामले में यूपी सरकार ने मुआवजे का ऐलान भी किया है, वहीं, घटना की उच्चस्तरीय जांच बैठा दी गई है, लेकिन इस हादसे ने एक बार फिर प्रशासनिक लापरवाही और चूक को उजागर कर दिया है.
Varanasi Bridge Collapse: Hospital staff demands bribe to get post mortem conducted: https://t.co/puyvKBm1So via @YouTube
Previous articleवाराणसी पुल हादसे में अब तक 18 लोगों की मौत
Next articleRamdan 2018- चेन्नई और गुजरात के सूरत में देखा गया चाँद